
	באתר

	מבלי לפגוע בזכויות


לכבוד 
שומרה חברה לביטוח בע"מ
באמצעות דוא"ל

ח"נ שלום רב,
					תאונה מיום 10.12.2020
					רכב נושא מ"ר 70-518-52
[bookmark: OLE_LINK1]			       הנפגעת: שושנה אנאקי, ת.ז. 22165542
					מס' תביעה: 13921002222/1
											
הנני מייצג את מרשתי הנפגעת שבנדון והריני מתכבד לפנות אל כב' ולפרט כדלקמן:
1. בתאריך 10.12.2020 בסביבות השעה 07:40 או בסמוך לכך, במהלך היציאה מרכבה מעדה ונחבלה בפניה ובגופה (להלן: "התאונה").

רצ"ב אישור משטרה, מסומן "כנספח 1".

2. לאחר התאונה טופלה מרשתי בבית החולים קפלן, כשהיא חבולה, מדממת ושיניה שבורות תוך שהיא מילנה על כאבים עזים, כאבי ראש, בחילות וסחרחורות, לאחר קבלת טיפול רפואי ראשוני שוחררה מרשתי לביתה בהמלצה להמשך מעקב רפואי, צריכת מזון רך וקר, שימוש בג'ל להרגעה,  

3. מרשתי המשיכה במעקב הרפואי במסגרת קופת החולים עם כאבים והגבלה בתנועות הצוואר, הגב, כתף ימין, כאבים לאורך עמוד השדרה כאבי ראש וכאבים בלסת, התובעת הופנתה לביצוע בדיקות הדמיה, נטילת משככי כאבים, מעקב אורתופדי, מנוחה, היעדרות מעבודה וטיפול רופא שיניים.

4. מרשי פנתה לרופא שיניים לצורך קבלת תוכנית לשיקום השיניים שנשברו בעלות של 16,650 ₪ והותקנו לה כתרים על שיניה הקדמיות שנשברו בתאונה.

5. בדיקת אולטראסאונד שכוונה לכתף ימין הדגימה קרע חלקי בגיד הסופרהספינטוס והיא הופנתה להמשך מעקב אורתופד, מעקב נוירולוגי, טיפול לשיכוך כאב וטיפול שיקומי שמרני.

6. בדיקת הדמיה שכוונה לעמוד השדרה הצווארי הדגימה ממצאים חבלתיים אובייקטיביים בעמוד השדרה הצווארי, ובלט דיסק משיק ולוחץ על השק התקאלי בעמוד השדרה המותני.

7. טיפול תרופתי לשיכוך כאב שניתן למרשתי לא הועיל והיא המשיכה לסבול מכאבים והגבלה בתנועות כתף ימין, הצוואר והגב, וניתן לה טיפול תרופתי נרקוטי וטיפול להרגעה.

רצ"ב תעודות רפואיות, מסומנות "כנספח 2"

8. מרשתי הגישה תביעה לקביעת דרגת נכות וועדה רפואית של הביטוח הלאומי קבעה את נכויותיה כדלקמן:

1. נכות בשיעור 50% מיום 1.1.21 ועד ליום 31.1.21
2. נכות בשיעור 31% מיום 1.2.21 ועד ליום 31.12.21
3. מיום 1.1.22 נכות צמיתה בשיעור 19.61% 

רצ"ב פרוטוקול והחלטת המל"ל, מסומנים "כנספח 3"

9. מחמת התאונה ותוצאותיה סובלת מרשתי מכאבים והגבלה בתנועות הצוואר והגב, מהקרנת הכאבים לגפיים, מכאבים והגבלה בתנועות כתף ימין, מקושי בכיפוף והרמה, קושי בעמידה, ישיבה והליכה ממושכות, קושי בנשיאה, היא תלויה בנטילת טיפול תרופתי נרקוטי לשיכוך כאב ולהרגעה, צורך בטיפולי שיניים תקופתיים, כאבים עזים, קשיי הירדמות ושינה, היא נזקקת לקבלת טיפולים רפואיים ותיזקק להם גם בעתיד.

10. מרשתי עובדת בטיפול בקשישים, מתקשה מאז התאונה ותוצאותיה בביצוע עבודתה, נאלצה לצמצמם את היקפה והמשך העסקתה מוטל בספק.

11. מחמת התאונה ותוצאותיה מתקשה מרשתי בביצוע מטלות יומיומיות ובניהול משק ביתה, היא נזקקת לעזרת הזולת ותיזקק לה אף יותר בעתיד לאורך חייה.

12. מחמת התאונה ותוצאותיה מתקשה מרשתי בנהיגה ממושכת והיא נזקקת להוצאות בגין נסיעות מיוחדות והסעות.

13. על מנת לייתר את הצורך בפניה לערכאות אהיה מוכן להמליץ בפני מרשתי על סילוק תביעתה תמורת פיצוי בסך של 280,000 ₪ בתוספת שכ"ט עו"ד ומע"מ.

14. אודה עבור עמדתכם המהירה לסילוק התביעה מחוץ לכותלי בית המשפט.

רצ"ב יפוי כח וטופס וס"ר חתומים ע"י מרשתי.              

